18 jan. 2020 Breiðablik auglýsir Körfuboltamót Breiðabliks sem haldið verður í Smáranum dagana 2. - 3. febrúar . Mótið er fyrir leikmenn í 1. - 5. bekk og munu strákar spila á laugardegi og stelpur spila á sunnudegi . Leikreglur 8 - 10 ára : 4 leikmenn eru inn á Leiktíminn er 2 x 10 mín . Leikreglur hjá 6 - 7 ára : 3 Leikmenn inn á Leiktíminn er 1 x 10 mín . Þátttökugjald er 3.000 kr. á leikmann . Skráning fer fram á netfanginu : ivar@breidablik.is Skráningafrestur er til 27. janúar . #korfuboltiMeira 17 jan. 2020 Dregið var í 4 liða úrslit Geysisbikarkeppni yngri flokka á skrifstofu KKÍ fyrr í dag . Undanúrslitin verða leikin á tímabilinu 24. janúar – 4. febrúar . Liðin sem sigra í undanúrslitum munu leika til úrslita í Laugardalshöll 14. , 15. eða 16. febrúar nk . Meira 17 jan. 2020 Í kvöld fara fram þrír leikir í Domino's deild karla og verða tveir leikir sýndir beint . Í lok kvölds er svo Domino's Körfuboltakvöld á sínum stað þar sem farið verður yfir gang mála . Þórs liðin , Þór Akureyri og Þór Þorlákshöfn mætast á Akureyri kl. 18:30 . Á sama tíma mætast Grindavík og Haukar í Grindavík í beinni á Stöð 2 Sport . Kl. 20:15 mætast Stjarnan og Tindstóll og verður sá leikur einnig í beinni á Stöð 2 Sport . Körfuboltakvöld hefst svo kl. 22:10 . Meira Landsleikir í febrúar · Landslið karla í forkeppni að HM 2023 Ísland tekur næst þátt í forkeppni að undankeppninni fyrir HM 2023 sem hefst í febrúar 2020 . Leikið verður í riðlum heima og að heiman um að tryggja sér sæti í undankeppninni sjálfri sem hefst haustið 2021 . Ísland hefur leik í Kosovó 20. febrúar og á svo heimaleik 23. febrúar gegn Slóvakíu en leikið verður í Laugardalshöllinni kl. 20:00 . Geysisbikarinn · 8 - liða úrslit karla og kvenna leikin í janúar Geysisbikarinn 2019 - 2020 er nú hálfnaður og búið er að draga í 8 - liða úrslit karla og kvenna . Leikið verður 19. - 20. janúar 2020 en þau lið sem vinna sínar viðureignir eru þar með komin í Höllina og leika í undanúrslitunum 12. - 13 febrúar . Úrslit Geysisbikarsins fara svo fram laugardaginn 16. febrúar í Laugardalshöllinni í meistaraflokkum sem og bikarúrslit yngriflokka föstudag , laugardag og sunnudag að auki .